**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 16.09.2013

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Monitoring rozpočtu k 30.06.2013

5. Finančné záležitosti

6. Návrh kontrolnej činnosti na 2.polrok 2013

7. Zrušenie VZN o ochrane životného prostredia a verejnom poriadku v obci

8. Zmena VZN o poplatkoch v školstve

9. Rôzne – informácie o dianí v obci

10. Diskusia

11. Záver

Mária Jaleczová

starostka obce

**K bodu číslo 1:**

Štvrté riadne zasadnutie obecného zastupiteľstva v roku 2013 otvorila a viedla starostka obce Mária Jaleczová. Skonštatovala, že z poslancov obecného zastupiteľstva sú prítomní štyria poslanci, poslanec Marián Balko sa ospravedlnil zo zasadnutia zo zdravotných dôvodov, nakoľko je prítomná nadpolovičná väčšina poslancov zasadnutie je uznášania schopné.

**K bodu číslo 2:**

Za overovateľov zápisnice určila poslancov: Vendelín Brath

Martin Kučírek

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva

Hlasovanie o programe rokovania:

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené, alebo sa plnia priebežne.

Hlasovanie o kontrole uznesení:

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

**K bodu č. 4:**

Ekonómka obce R.Tóthová predložila poslancom monitorovaciu správu programového rozpočtu obce Hosťová k 30.06.2013, nakoľko išlo o obsiahlejšiu správu poslanci ho dostali v časovom predstihu na preštudovanie. Čerpanie príjmov v % k upravenému rozpočtu predstavuje 49,84% a čerpanie výdavkov 44,53%. Obec k 30.06.2013 priebežne hospodárila s prebytkom vo výške 8284,19 eur, podielové dane k 30.06.2013 boli vo výške 41072,35 eur, oproti obdobiu r. 2012 /k 30.06.2012/ je to vyššie o 4465,57 eur, na druhej strane oproti takému istému obdobu r. 2012 nastalo aj zvýšenie výdavkov vo výške 3130,72 eur.

Nakoľko obec už má k dispozícii údaje o čerpaní rozpočtu aj k 31.08.2013, ekonómka obce podala krátku správu o tom ako sa zmenili tieto údaje od 30.06.2013. Bolo skonštatované, že obec neplní podmienky memoranda o spolupráci pri konsolidácií verejných financií, na základe čoho obec by mala mať svoje výdavky na úrovni roka 2012.

Poslanec M.Boszorád sa spýtal aké sú hlavné príčiny zvýšených výdavkov.

V r. 2013 má obec vyššie mzdové náklady, z dôvodu, že uzatvorila viac pracovných pomerov v r. 2013, nastalo aj zvýšenie mzdy v priebehu roka.

Príloha č. 1: Monitorovacia správa k 30.06.2013

Hlasovanie o monitorovacej správe:

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

**K bodu č. 5**

Poslancom bol predložený návrh rozpočtového opatrenia č. 4/2013. Obec na základe prognóz

Ministerstva financií SR navrhuje zvýšenie výšky podielových daní, posledná prognóza bola z mesiaca

júl 2013, ďalej v návrhu je uvedené zníženie príspevku Úradu prácu, sociálnych vecí a rodiny na

vytvorené pracovné miesto podľa § 50j zákona č. 5/2004 o službách zamestnanosti.

Na strane výdavkov najväčšie zmeny sa dotýkajú programu č. 6 Materská škola.

Po rozpočtovom opatrení č. 4 bude rozpočet obce Hosťová aj naďalej prebytkový.

Príloha číslo: 2: Návrh rozpočtového opatrenia č. 4/2013

Hlasovanie o rozpočtovom opatrení:

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

**K bodu č. 6**

Hlavná kontrolórka obce Mgr. Darnadiová predložila poslancom návrh plánu kontrolnej činnosti

hlavného kontrolóra obce na II.polrok 2013.

Príloha číslo: 3: Návrh plánu kontrolnej činnosti hlavného kontrolóra obce na II.polrok 2013

**K bodu č. 7**

Hlavná kontrolórka informovala zastupiteľstvo, že dostala podnet na prešetrenie všeobecne

záväzného nariadenia obce Hosťová č. 2/2011 od občanov obce, dodala k tomu, že aj ona sama sa

začala zaoberať s predmetným nariadením, nakoľko aj ombudsmanka - verejná ochrankyňa práv sa

obrátila na Ústavný súd SR v obdobnej veci.

Občania vo svojom liste vytýkali, že VZN nenabudlo platnosť ani účinnosť, nakoľko obec nesplnila

povinnosť, ktorú ukladá zákon č. 369/1990 Zb. o obecnom zriadení, ďalej uvádzajú, že niektoré

ustanovenia uvedeného nariadenia sú porušením zákona.

U uvedených dôvodov hlavná kontrolórka podala návrh, aby obec zrušila Všeobecne záväzné

nariadenie obce č. 2/2011, čo podrobne uvádza aj vo svojom stanovisku.

Príloha číslo: 4: a. Stanovisko hlavného kontrolóra k VZN č. 2/2011

b. Stanovisko hlavného kontrolóra k listu občanov

Hlasovanie o zrušení VZN č. 2/2011 :

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

V tomto bode starostka obce informovala o anonymných listoch, ktoré boli adresované hlavnej

kontrolórke obce, v prvom liste sa občania sťažujú na stav hlavného potoka, ktorý cez obec preteká,

že nie je udržiavaný a pokosený. Hlavná kontrolórka požiadala v tejto súvislosti o písomné vyjadrenie

starostky obce, pričom aj sama podala svoje stanovisko, ktoré bolo zverejnené na úradnej tabuli aj na

web stránke obce.

Druhým listom reagovali pisatelia na vyjadrenia p.starostky, v tomto liste napadli všeobecné záväzné

nariadenie obce č. 2/2011, vyjadrili sa aj k dôvodu, prečo list písali anonymne.

Prvý list prečítala zastupiteľstvu p.starostka v plnom znení, časť druhého listu prečítala poslancom

a prítomným hlavná kontrolórka obce. Vyjadrenie hlavnej kontrolórky k druhému podnetu od

občanov bolo taktiež zverejnené na úradnej tabuli a web stránke obce.

**K bodu č. 8**

Starostka obce predložila návrh dodatku č. 1 k Všeobecne záväznému nariadeniu obce č. 2/2009

o výške príspevku za pobyt dieťaťa v materskej škole, kde sa navrhuje zvýšenie príspevku na

čiastočnú úhradu výdavkov mesačne na jedno dieťa. V súčasnosti rodičia platia 4,00 eurá, v návrhu je

uvedená suma 6,00 eur. Po diskusii poslanci navrhli, aby mesačný príspevok rodičov bolo 5,00 eur.

Ďalšou zmenou je vypustenie písmena b. v článku II. Výška príspevku, na základe ktorej sa

ustanovuje, že v rovnakej výške sa bude prispievať za poldenný aj celodenný pobyt v predškolskom

zariadení.

Príloha číslo: 5: Návrh dodatku č. 1

Hlasovanie o dodatku č. 1 k VZN č. 2/2009

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

**K bodu č. 9**

Starostka obce informovala poslancov o úprave komunikácie vedľa ranču, k čomu priložila aj

fotodokumentáciu.

Ďalej informovala, že obec dostala od Krajského súdu v Nitre výzvu na vyjadrenie k žalobe, ide

o vyjadrenie sa k žalobe spoločnosti Centrum ekologických informácií, ktorá ešte v mesiaci marec

2013 rozoslala stovkám mestským a obecným úradom žiadosť o sprístupnenie informácií na základe

zákona č. 211/2000 Z.z. o slobodnom prístupe k informáciám. Táto žiadosť bola doručená

elektronicky v takom formáte, ktoré úrady bežnými používanými programami nevedeli otvoriť a tým

pádom aj poslať odpoveď na túto žiadosť. Obec zaslala vyjadrenie na základe vzoru, ktorý poskytlo

Zduženie miest a obcí Slovenska.

Obec obdržala ústnu sťažnosť na padnuté oplotenie na nehnuteľnosti p.č. 85/1 a 835/4, p. starostka

vyzvala vlastníkov k úprave a vykonaniu zabezpečovacích prác. Na prvú výzvu v ustanovenom termíne

majitelia nereagovali, obec poslala aj druhú výzvu, medzitým, ale vlastníci sa osobne dostavili na

obecný úrad a oznámili, že začnú s opravou oplotenia.

Obyvatelia ulice pri ranči sa sťažovali, že nemajú fungujúci obecný rozhlas. Starostka obce oznámila,

že bola na miestnej prehliadke spolu s majiteľom firmy, ktorá by vedela zabezpečiť prevádzku

rozhlasu na tejto ulice. Predbežný rozpočet je vo výške 180,00 eur.

Hlasovanie o obecnom rozhlase:

za: 4 / Ing. Michal Boszorád, Vendelín Brath, Miroslav Maťo,

Martin Kučírek/

proti: 0

Starostka obce informovala

* o pláne osadenia dvoch stĺpov verejného osvetlenia na miestnom

cintoríne, predbežný rozpočet je 560,00 eur, osadenie by sa uskutočnilo v I.polroku 2014.

* vyhotovení dvoch informačných tabúľ, ktoré boli zabezpečené prostredníctvom OZ Žbirica, ktorej členom je aj obec Hosťová, na tieto tabule finančné prostriedky obec nemusela poskytnúť.
* obec podáva do 30.10.2013 žiadosť o dotáciu na kanalizáciu obce z Environmentálneho fondu.

**K bodu č. 10**

Nakoľko pred zasadnutím obecného zastupiteľstva sa uskutočnilo aj zasadnutie Rady školy poslanci boli oboznámení s informáciami z tohto zasadnutia. Na zasadnutí zastupiteľstva boli prítomné aj dve členky rady školy p.Eva Brathová a p.Stanislava Balková. Hlavná kontrolórka obce spoločne s poslancom Miroslavom Maťom, ako členovia rady školy podali informácie o priebehu zasadnutia

v súvislosti s financiami, ktoré je možné poskytnúť z rozpočtu obce.

Členovia rady školy boli na miestnej obhliadke v materskej škole, prioritou je výmena koberca za hrubší, obec prisľúbila, že na nákup uvoľní finančné prostriedky, treba najprv zaobstarať aspoň tri cenové ponuky. Ďalej treba vymeniť poklopy na detských záchodoch a splachovače.

Následne bolo udelené slovo aj prítomným členkám Rady školy.

P. Eva Brathová sa vyjadrila, že treba vynoviť celú kúpeľňu, všetko komplet vymeniť, lebo je tam všetko staré, nemá význam to robiť po častiach.

Tento návrh členovia obecného zastupiteľstva a členky rady školy dlho prejednávali.

Starostka obce sa vyjadrila, že obec v tomto roku nemá naplánovanú rekonštrukciu kúpeľne a ani v rozpočte v r.2013 sa s tým nepočíta, keďže ide o veľkú investíciu.

p. Eva Brathová sa vyjadrila, aby boli oslovení nejakí sponzori, niektoré stavebné práce by sa dali zabezpečiť zadarmo ,ďalej navrhla, že aby bol do toho zainteresovaný aj p.farár, ktorý by v kostole vyhlásil zbierku na rekonštrukciu sociálnych miestností v materskej škole

Hlavná kontrolórka obce sa vyjadrila, že treba sa spýtať rodičov detí, ktorí momentálne navštevujú materskú školu, či by boli ochotní prispieť finančnou čiastkou.

Poslanec Martin Kučírek dodal, že v prvom rade treba spraviť návrh a cenovú kalkuláciu

Starostka diskusiu uzatvorila tým, že obnova sa nedá vykonať cez školský rok, kedy je prevádzka v materskej škole, pri takýchto stavebných práca by bola škôlka zatvorená aspoň dva týždne, a rodičia by nemali kde umiestniť svoje deti, preto ona uprednostňuje, aby sa to uskutočnilo cez letné prázdniny.

**K bodu č. 11**

Poslanci ešte boli vyzvaní, aby predkladali svoje návrhy a pripomienky k rozpočtu obce na rok

2014, starostka sa poďakovala prítomným za účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 16.09.2013**

**UZNESENIE Č. 28/2013**

Obecné zastupiteľstvo v Hosťovej

1. **schvaľuje** program štvrtého riadneho zasadnutia Obecného zastupiteľstva v Hosťovej v roku 2013.

**UZNESENIE Č. 29/2013**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva zo dňa 18.06.2013

**UZNESENIE Č. 30/2013**

Obecné zastupiteľstvo v Hosťovej

**a. berie na** vedomie monitorovaciu správu programového rozpočtu obce

Hosťová k 30.06.2013 bez pripomienok

**UZNESENIE Č. 31/2013**

Obecné zastupiteľstvo v Hosťovej

**a. schvaľuje** zmenu rozpočtu obce Hosťová rozpočtovým opatrením č. 4/2013

**UZNESENIE Č. 32/2013**

Obecné zastupiteľstvo v Hosťovej

**a. prerokovalo** návrh kontrolnej činnosti hlavného kontrolóra na II. polrok 2013

**b. schvaľuje** plán kontrolnej činnosti hlavného kontrolóra na II. polrok 2013

**UZNESENIE Č. 33/2013**

Obecné zastupiteľstvo v Hosťovej

**a. berie** na vedomie stanovisko hlavného kontrolóra obce k Všeobecne záväznému

nariadeniu obce Hosťová č. 2/2011 o ochrane životného prostredia a verejného poriadku

v obci

**b. ruší** Všeobecne záväzné nariadenie obce Hosťová č. 2/2011 o ochrane životného

prostredia a verejného poriadku v obci

**UZNESENIE Č. 34/2013**

Obecné zastupiteľstvo v Hosťovej

**a. schvaľuje** Dodatok č. 1 k Všeobecnému záväznému nariadeniu obce Hosťová č. 3/2009

o výške príspevku na pobyt dieťaťa v materskej škole

**UZNESENIE Č. 35/2013**

Obecné zastupiteľstvo v Hosťovej

**a. schvaľuje** sprevádzkovanie obecného rozhlasu na ulici vedľa ranču

Overovatelia zápisnice:

Martin Kučírek .........................

Vendelín Brath .........................

Zapisovateľka zápisnice:

Renáta Tóthová ........................

Mária Jaleczová

starostka obce